
TIN un grupo di persona, kendenan no kier sigui 
ley, a dicidi di sende varios caminda na candela. 
Asina ayera Bomberonan a yega Rooi Taki pa com- 
bati varios candela intencional cu a cuminsa ex- 
pande rapidamente den e mondi. 

Bisiñanan a yama pa pidi presencia di Brandweer 
lo mas pronto posibel mirando cu e huma tabata 
causando molester grandi na diferente cas den 
becindario y tambe e miedo cu nan bira grandi. 

N’e sitio por a tuma nota cu no tabata trata di un, 
pero varios candela intencional na diferente parti 
cu a pone cu mester a tene cuenta cu cada un y con 
pa atende cu nan. Algun rato despues a domina e 
situacion y tur candela tabata bou control. 

Trabou di Bombero den e dianan aki di TdQ y 
Shelter in Place a aumenta drasticamente y ta 
di lamenta, pasobra mayoria di e candelanan ta 
intencional poniendo hende inocente nan bida na 
peliger inecesariamente. 


BO TA SINTI CU BO 
TIN SINTOMA Dl COVID-19? 

YAMA 

TEL. 280 0101 




Payroll Pro 


HRM 


The #1 Payroll Software in the Caribbean 

• Easy to Use & Always Accurate 

• Complete Integration of HRM & Payroll 

• 24/7 Support from Local Specialists 

• Best Value for Price 

• All Types & All Sizes of Companies incl. Government 



Tel. 583-7072 


info@vcc-int.com | www.vcc-int.com 

Prome cu cualkier entrega 

Sindicatonan kier wak kico 
Gobierno ta entrega prome 




Gobierno diAruba 


Minister Andin Bikker a reuni ayera tardi cu Sindicato 
di Cuerpo Policial SPA, cu a expresa cierto preocupa- 
cion di nan miembronan. 

Esencia ta, segun Minister Andin Bikker, cu ainda Go- 
bierno ta bezig ta inventarisando e situacion financiero 
y cu e rumor di supuesto entrega di 40% di salario, ta 
un rumor falso. 

Ademas e mandatario a aclerea cu pago di overtime ta 
sigui normal. Pues no tin motibo pa panico. 

Gobierno di Aruba ta hopi gradici y ta aprecia e servi- 
cio di miembronan di Cuerpo Policial, OM, Brandweer, 
CEA, KIA, GNC, servicionan medico, laboratorio, am- 
bulans, HOH, BRA, DVG, IVG, Kustwacht, MKZ y di 
tur otro instancia of departamento cu ta trahando in- 
cansablemente pa salbaguardia e orden publico y/of 
salud di nos pueblo. 

Via di un email aki, nan di Directiva di Sindicato di 
Polis a yama un Reunion General (Algemene Leden- 
vergadering) cu caracter di URGENCIA diaberna awor 
17 di april pa 10 ‘or di mainta na Compleho Deportivo 
Frans Figaroa, pazuid di Fermin’s Bar na Noord. 


E puntonan di agenda ta lo siguiente: 

Exprecionnan di Minister di Economia y Finanza riba 
medionan social; Declaracion cu ambtenaarnan mester 
entrega 40% di nan salario. Prome cu cualkier decision, 
sindicaonan sigur SPA kier tende kico Gobierno mes, 
lo entrega. Prome cu Sindicato SPA bay sinta cu Gobi- 
erno, nan kier sa kico ta posicion di nos miembronan. 

“Nos tur ta den e barco aki cu ta nabegando den awa- 
nan bastante bruto ultimo simannan. 

Nos ta pidi miembronan pa acudi n’ e lugar menciona 
bisti cu bo mask, un bril di solo y alabes tambe nos ta 
pidi pa ora ta presente n’e reunion, corda mantene e 
1.5 meter di distancia for di otro pa cumpli cu e social 
distance. P’e motibo nos a opta pa reuni na dicho lugar 
Cos ta bay bira serio y nos mester ta uni y duro pa loke 
tin ta warda nos”, Presidente di SPA a duna di conoce. 

Mirando cu SPA t’e prome sindicato cu a convoca su 
miembronan, ta spera cu demas sindicatonan lo sigui 
e siguiente dianan. Sindicatonan ta dispuesto pa en- 
trega, pero na manera Gobierno kier y sin tende kico 
nan mes ta bay entrega. 

Minster Raynnond Knops ta haya cu 

Salario di Ministernan na Aruba, 
Corsou y St. Maarten ta hopi halto 

Reduci salahonan ta bunita pero ainda no ta suficiente 



DEN HAAG - “Cu Parlamentario y 
Ministernan na Aruba, Corsou y St 
Maarten kier entrega parti di nan sal- 
ario, ta un bunita gesto. Pero mester 
sosode mas cu esey”. Asina Minister 
di Asunto di Reino y Asunto Interno, 
Raymond Knops a declara na Cari- 
bisch Netwerk. 


Politiconan riba tur tres islanan au- 
tonomo tambe ta haya cu nan tin cu 
haci sacrificio, pasobra aki rato ciu- 
dadanonan tin cu haci sacrificionan 
grandi dor di coronavirus. 

Raymond Knops kier pa otro salari- 
onan halto di gobierno tambe bira algo 
di pasado. Pa gabinete Hulandes ta un 
caso corecto cu gobernantenan riba e 
islanan no por sigui haya salario hal- 
to. Sigur no awor cu ta solicita ayudo 
di Hulanda. 

“Ta inaceptacbel cu di un banda tin 
hende sin cuminda, mientras cu di 
otro banda tin hende sin cuminda y 
di otro banda hende ta wordo paga e 
tipo di salarionan aki pa un isla asina 


chikito” Minister Raymond Knops a 
sigui bisa. 

No ta solamente salarionan di politi- 
conan mes, pero loke segun Gobierno 
Hulandes, sino tambe salario di esnan 
cu ta traha na companianan estatal 
di Gobierno y lugarnan manera Ban- 
co Central di Corsou y St Maarten. E 
salarionan haltisimo ta creando hopi 
rabia den politica di Den Haag. 

E mandatario Hulandes ta spera cu 
e islanan lo bay haci palabracion, de- 
claracionan fuerte, y bin cu leynan cu 
ta regla esaki. Entrega gran parti di 
nan salario y beneficionan ta na su 
lugar, prome cu pidi pueblo ta entrega. 


Atracador a usa cuchiu pa atraca Chines na liHontaña 



DEN tur e crisis aki, ainda tin hende 
ta pensa pa comete un atraco. Taba- 
ta diaranzon pa mas o menos 4:50 di 
atardi, Polis a wordo informa di un 
atraco arma, riba un minimarket no 
mucho leu di Warda di Shaba. 


Mesora nan a sali direccion di Monta- 
ña Foodmart caminda e atraco un rato 
prome a tuma lugar. 

Un homber cara tapa lo a drenta den 
e minimarket y a pone cuchiu riba e 
Chines. 


Loke Polis por a saca afo ta cu e per- 
sona lo tabatin un t-shirt preto bisti y 
carson di camoufiage bisti, tambe su 
cara tabata tapa cu un paña color cora. 

Na momento cu e atracador a caba, el 
a bandona e sitio na pia. Algun cos di e 
atracador durante cu el a sali core e lo 
a laga algun cos cay. 

N’e sitio por a cuminsa circula vari- 
os nomber raro cu ta biba den e 
becindario. Atraco Team a presenta 
p’asina cuminsa cu nan investigacion. 

Probablemente e imagennan di e Se- 
curity Camera lo por yudanan hopi y 
cu hopi liher por pone man riba e atra- 
cador aki. No ta conoci kico tur e atra- 
cador lo por a bay cune. 

SETAR a desmantela atena di telecomunicacion di 30 aña bieu 



DIARANSON mainta SETAE. conhuntamente 
cu contratistanan local a desmantela e tower na 
Central Palm Beach despues di 30 aña. 

E tower aki no tabata den funcion mas y tabata 
pendiente pa desmantel’e. Mirando cu temporada 
di biento duro ta yegando a opta pa haci’e awor. 
SETAK a instala un tower nobo pa Central Palm 
Beach como parti di keda renoba y inverti den e 
infrastructura di SETAR. 

SETAR kier a gradici e contratistanan local Cerd 
N.V., All Tech N.V. y Amast N.V. pa a yuda nos cu 
e desmantelacion. 



Boto di patruya FRISC ta rescata persona y boto di bela 


TABATA diamars merdia un boto di 
patruya di FRISC a detecta un boto di 
bela riba laman. E boto di bela tabata 
drief riba laman sin ningun persona 
abordo na altura di Barcadera. 

Na momento cu e team di FRISC a bay 
mas serca a mira e doño di e boto di 
bela den laman ta landa pa hiba e boto 
tera. 

E boto di bela tabata na un distancia 
basta leu for di Barcadera. 


E persona a indica cu e beugel di e bela 
a kibra cu consecuencia cu e no por a 
sigui nabega mas. 

E team di FRISC, a saca e persona for 
di laman y tou e boto bay cune Aruba 
Nautical Club. E persona tabata den 
bon estado di salud y por a bay cas 
despues di a yega tera. 

Guardacosta cu asistencia di Defensa 
a intensifica vigilancia riba laman pa 
proteccion di islanan y pa prohibi traf- 
ico maritimo cu no ta regula drenta. 

Un persona special a fayece, pa cual DVG 
a hacl test sl e tabatln COVID 19 








DIARANSON mainta den careda di 7 or, presencia di Po- 
lis a wordo pidi pa un persona cu no lo ta dunando señal di 
bida. Esaki tabata na un cas den Caya Frere Theodorus, na 
Paradijs. Mesora a manda Polis y ambulance n’e cas. 

Na yegada di Polis y personal di ambulance a laga sa cu no por a haci 
nada mas p’e persona. Mesora a pidi pa presencia di un dokter pa 
constata morto. 

Dokter Jones a yega n’e sitio pa constata morto, pero mirando cu e per- 
sona lo tabatin sintoma di coronavirus a opta pa haci un test prome cu 
duna permiso pa lanta e curpa. Mesora DVG a wordo avisa y nan a bin 
cu e testnan pa haci esaki. 

Mientrastanto auto di morto a yega pa busca e curpa, pero nan mester 
a warda te ora cu nan a caba di haci e test cu e curpa. 

Personal di Aurora Funeral Home tabata completamente bisti pa pro- 
tega nan mes, pa si acaso e defunto lo por tabatin e virus. Despues cu 
dokter a caba di constata morto, e auto di morto a hiba e curpa. 

E persona cu a fayece na bida tabata yama Pedro Danje di 39 aña, 
cariñosamente yama Moti. Moti tabata un persona special, hopi stima 
den su famia y su bario. 

Un roto despues cu Toque de Queda a cunninsa 

Polis a detene 3 persona den Seroe Patrishi 




DIAMARS despues di 9’or di anochi, na 
momento cu Toque de Queda a cuminsa, e 
detencionnan di tur dia tambe a cuminsa 
cay. Esaki ta pasando for di e prome dia di 
Toque de Queda y ainda tin hende ta sigui 
sali riba caya durante Toque de Queda. 

Den Seroe Patrishi, autoridad a detene tres 
persona, dos homber y un muher. E dama 
no a aprecia cu a detene y a cuminsa bira 
poco agresivo y a insulta e Polisnan tambe. 

Tur tres persona a keda deteni pa motibo 
cu nan tabata riba caya despues di 9’or di 
anochi y mas cu claro no tabata respetando 
Toque de Queda 

Tur tres persona deteni na Seroe Patrishi a 
wordo transporta pa Warda di Polis den e 
transportwagen di CEA. 

Kiwanis Club of Palm Beach a 
haci un donacion di 26 mil florin 
na "Happy to Give Back" 

Pa duna sosten na nos comunidad durante e crisis causa pa COVID-1 9 



Kiwanis Club of Palm Beach recientemente 
a haci un donacion di AWG 26,000.00 n’e 
proyecto “Happy to Give Back” lidera dor 
di CEDE Aruba. E proyecto “Happy to Give 
Back”, ta un iniciativa pa duna sosten na 
nos comunidad durante e crisis ocasiona 
dor di e Corona virus COVID-19. 

E proyecto “Happy to Give Back” ta dirigi 
riba distribucion di productonan alimenti- 
cio entre esnan den necesidad afecta dor di 
e crisis menciona. 

N’e ocasion aki sr. Ivan Ng, President di 
Kiwanis Club of Palm Beach, a expresa: 
“Na momento cu nos a wordo acerca dor 
di CEDE pa duna aporte na ‘Happy to 
Give Back’, di biaha nos a reconoce e po- 
tencial impacto cu e proyecto aki por tin 
den e temporada dificil cu nos comunidad 
ta enfrenta. Nos ta kere ta importante pa 
tur hende y especialmente muchannan por 
come debidamente tambe durante tempo- 
rada di e crisis. 


E donacion p’e proyecto aki a wordo cubri cu fondonan cu nos club 
di servicio a recauda pa medio di varios proyecto. Asina nos ta con- 
tribui na nos comunidad”. 

E actividadnan di recaudamento di fondo di mas conoci di e club 
di servicio aki t’e famoso Kiwanis Palm Beach Carnival Masquer- 
ade Party, e Kiwanis Palm Beach Carnival Fundraising Tent, e 
Kiwanis Palm Beach Nostalgia Party, como tambe e Kiwanis Palm 
Beach Dinner & Auction cu ta wordo organiza bi-annual. 

Cu su programanan social Kiwanis Club of Palm Beach ta duna 
bek na comunidad tur locual cu ta wordo recauda anualmente. 

Di e forma aki Kiwanis Club of Palm Beach ta orguyoso di por yuda 
cu programanan social manera “Happy to Give Back” te cu unda e 
capacidad di e club ta permiti. 

Si abo tambe ta desea di haci un donacion na “Happy to Give back”, 
por fabor bishita e website: https://happvtogiveback.com/Kiwanis 
Club of Palm Beach. 



y Ta duna sosten, guia y conseho 
y Duna guia con pa maneha placa 
y Ta intermedia pa comestibel 
y Ta intermedia cu utilidadnan 

Alarma a wordo bati na momento cu tres homber a bay dive, 

Dos so a bolbe y nan no tabata sa unda e otro a keda 





^Mainta 

#1 Online 


PARTICIPACION IMPORTANTE 


En conexcion cu esituation actual di eVirusCovid-19 
nos di AW EM ainta ta pidi cooperacion 
di nos clientenan, pa tuma contacto cu nos 
via nose-mail nan; 

noticia® awemainta.com 
toko@ awemainta.com. 

Sales via sales@awemainta.com. 

Of via nos telefoon; 583-1400. 

Tambe nos ta pidi cooperacion pa por haci tur pago 

via Online Banking. 

Pago nan por wordo haci via nos cuenta bancario di 

CMB #22982600. 

Danki pa e cooperacion di semper. 





DIAMARS algo despues di 6’or di atardi, 
alarma a wordo bati na Eagle Beach. Algun 
hende tabata pidi pa asistencia di Polis cu 
hopi urgencia. Mesora a manda Polis n’e sitio. 
Na yegada nan a bin compronde cu tres homber 
a bay dive y ora di bin bek tera, dos so a yega 
tera y e otro nan no tabata sa unda el a keda. 

E dos divernan a bay den panico, paso nan no 
tabata sa cuanto oxigeno e otro diver lo tin 
ainda den su tanki. Nan a pidi pa saca e he- 
licopter, pa yuda nan busca. Pero esaki hopi 
liher no tabata necesario pasobra ni 20 minut 
despues e diver perdi, a landa yega tera. 

Tur consehero por manda nan lista di 
cliente p'asina por busca e paketenan 
di Winstbelasting di aña 2019 

Ultinno dia pa nnanda e lista ta 24 di april 2020 



N’E momentonan aki Departamento di Impuesto ta pre- 
parando pa cuminsa otorga e paketenan di Winstbelasting 

2019. P’e conseheronan fiscal of oficinanan di administra- 
cion lo tin un extra servicio. Departamento di Impuesto lo 
bay otorga e paketenan di Winstbelasting 2019 n’e con- 
seheronan si manda un e-mail cu e peticion na tempo y si 
cumpli cu e condicionnan rekeri. 

Procedura pa otorgamento di pakete na un consehero 

E servicio special pa conseheronan ta valido p’e consehero- 
nan cu tin mas cu 10 cliente. E procedura ta: 

- Ta manda e lista di cliente pa Departamento di Impuesto 
via e-mail: pakket@impuesto.aw 

- E lista mester contene e siguiente informacion di cada cli- 
ente: Persoonsnummer, nomber, adres, e-mail, tipo di be- 
lasting. Ta manda e lista den forma di un MS Excel file. Via 
e e-mailadres menciona por pidi Departamento di Impuesto 
pa e MS Excel-file si acaso e consehero no tin esun di e aña 
anterior. Por baha e file tambe via www.impuesto.aw 

- E fecha final pa entrega e lista di cliente ta 24 di april 

2020. Despues di e fecha aki lo no procesa peticionnan nobo. 

- E conseheronan lo wordo notifica via e-mail ora cu e pak- 
etenan ta cla pa busca. 

- Departamento di Impuesto kier reitira cu e cliente ta keda 
responsabel p’e pakete di formularionan di impuesto. 


Lo no bay otorga duplicado si e pakete a wordo entrega caba 
na un consehero. 

- Ultimo dia pa busca e paketenan ta 4 di mei 2020. Despu- 
es di e fecha aki Departamento di Impuesto lo manda e pa- 
ketenan post. 

Fecha final pa entrega e declaracion 

Ta importante pa menciona cu e fecha final di 31 di mei 
2020 pa entrega e Declaracion di Winstbelasting, a wordo 
extendi. 

E fecha final awor ta 30 di november 2020. 

P’e contribuyentenan cu nan aña financiero no ta igual cu 
e aña calendario, nan tambe ta haya 6 luna di extension pa 
entrega e declaracion. 

E extension di termino aki ta cay bou e Plan di Alivio Fis- 
cal 2020 y no ta valido p’e institutonan financiero manera 
banco y/of compania di seguro. 

Naturalmente e contribuyentenan cu tin nan Declaracion 
di Winstbelasting 2019 cla y ta desea di cumpli mas prome 
cu 30 di november 2020, por entrega esaki libremente via e 
website www.impuesto.aw, despues click riba “Digitale for- 
mulieren” y “Aangifte in PDF formaat indienen”; despues 
por haci e pago corespondiente via e sistema di “Bill Pay- 
ment” di banco. 

Parlamentario Setty Christiaans-Yarzagaray di MEP 

CITGO su contnbudon economko 
pa Aruba cu poco balor agrega 



FOR DI e prome MUO cu a cera cu 
CITGO, sin ainda tin compromisonan 
concreto, hopi a wordo priminti n’ e 
pueblo di Aruba cuanto Aruba lo bay 
beneficia di e deal aki. A tuma nota 
di un carta cu Minister di Economia e 
tempo ey (sr. Mike de Meza) a manda 
pa Minister di Finansa di e tempo ey 
(sr. Angel Bermudez) unda el a pone 
algun punto p’e Minister di Gobierno 
di AVP tene cuenta cu ne den presu- 
puesto cu ta bay bin mirando e deal cu 
nan ta bay haci cu CITGO p’e upgrad- 
ing y re-apertura di e refineria. 

Hasta a organisa fiesta no uno, si no 
tres diferente biaha. Pero ta parse cu 
a bende carni prome cu a mata e bes- 
tia manera palabranan di nos grandi 
ta bisa. Asina Setty Christiaans-Yar- 
zagaray di MEP a duna di conoce. 

E puntonan cu a mester a tene cuen- 
ta cu nan pa presupuesto di 2017 bin 
arriba. Segun ex-Minister de Meza e 
convenio cu CITGO lo bay ta pa 15 
aña cu e posibilidad di prolongacion 
pa 10 aña mas. Lo meser tene cuenta 
cu entrada basa riba un lease agree- 
ment di 33.3 miyon fiorin pa aña, pero 
e prome 3 añanan e suma aki lo ta 18.5 
miyon florin (cual for di februari 2019 
no a wordo paga). A indica tambe cu 
CITGO lo mester cumpli cu regimen- 
nan fiscal existente pa loke ta trata re- 
fineria y terminal y pa tene cuenta cu 
minimo 18 miyon florin na entrada na 
Winstbelasting. 

P’e parti medio-ambiental CITGO a 
tuma over loke tabata den man di e 


corporacion di Valero e «Environemen- 
tal Trust Fund» cu tabatin n’e momen- 
tonan ey US$12 miyon aden, pero cu 
CITGO lo a keda di agrega n’e fondo 
aki un suma di US$30 miyon (cu tam- 
poco a tuma lugar y no sa unda e placa 
a bay). 

Segun Setty Christiaans-Yarzagaray, 
lo mester a transpasa pa pais Aruba 
accionnan di Valero ainda cu tin un 
balor riba mercado di Afls. 40 miyon 
y esakinan a wordo uza pa lanta dife- 
rente compania manera indica den 
e diferente acuerdonan cu CITGO, 
manera RDA. 

Un parti hopi significante cu ex-Minis- 
ter de Meza a pidi su Gobierno e tempo 
ey pa tene cuenta cu n’e t’e cuantioso 
suma di inversion di US$ 800 miyon, 
cu ta premira cu actividadnan di CIT- 
GO lo ta 15% di e GDP di Aruba y cu 
e actividadnan aki lo zorg pa empleo 
directo di 700 hende y ta pensa cu in- 
directo esaki lo contribui cu empleo pa 
5,000 hende. Practicamente nada di 
tur e lista aki a realisa! 

Banco Central tambe a ahusta su pro- 
nosticonan di crecemento económico. 
Banco Central di Aruba (CBA) na su 
turno, tumando cuenta di e acuerdo 
cu Gobierno di AVP a cera cu CITGO, 
tambe a ahusta su pronosticonan di 
crecemento economico. Pa aña 2017 
por a nota cu CBA a spera cu econo- 
mia di Aruba lo a crece cu 3.4% incluy- 
endo e actividadnan di CITGO, pero a 
ahusta esaki momento cu nan a ripara 
cu esakinan no ta bay realisa na 1.4%. 
Na final aña 2017 a realisa un crece- 
mento economico di 1.2% danki na 
turismo. Pa aña 2018 tambe a tene 
cuenta cu CITGO y nan a pronostica 


un crecemento economico di 2.7% e bi- 
aha aki cu a wordo ahusta despues na 
2.4%. Na final aña 2018 a realisa un 
crecemento economico di 0.3%. 

PRESUEPUESTONAN DI 2017 

Mirando e pronostico di CBA, Gobier- 
no di AVP desde 2016 caba a cuminsa 
proyecta entradanan di pais Aruba 
mas halto sperando riba actividadnan 
di CITGO, pero na final practicamente 
nada no a realisa. 

Cu excepcion di algun entrada riba 
BBO pa loke ta trata e maneho di e 
terminal cu ta almacena y distribui 
gasolin y jetfuel na Aruba. 

Na BBO por a constata algun entrada 
di 2016 te cu 2018 di 18.6 miyon florin 
di cual 11. 9 miyon florin tabata den 
2017. Na 2019 CITGO a paga 933 mil 
florin y na 2020 a paga 76 mil florin na 
BBO. 

CONCLUSION 

Tumando cuenta di tur e informa- 
cionnan aki, cuanto placa pais Aruba 
y alabes cuanto cupo di trabou a spera 
cu e deal di CITGO aki lo bay trece cu 
n’e, un cos por conclui ta cu lamenta- 
blemente casi nada a realisa. 

Despues di casi 4 aña logica mes por 
bisa nos cu si practicamente nada NO 
a realisa tur e tempo, no tin speransa 
mas cu algo lo bay pasa. 

Pesey Parlamento a duna Gobierno ac- 
tual di MEP e apoderacion pa termina 
contrato cu CITGO, pero mas ainda, 
pa busca posibilidadnan nobo cu ur- 
gencia pa Aruba mirando cu awor mas 
cu nunca aporte real na economia di 
Aruba ta necesario, Setty Christiaans- 
Yarzagaray a conclui. 

Temporada di Driekiel ta sigui normal 



MIENTRAS cu nos comunidad ta keda cas y ta pasando 
den un periodo dificil aworaki, esaki no ta stroba e turtuga- 
nan marino pa sigui cu nan ritmo natural. Tin cinco neishi 
caba n’e costa pabou di nos isla, 4 na Eagle Beach cu Low 
Rise Hotels, y un neishi na Palm Beach. 

Antes, prome cu desaroyo turistico extensivo, Palm Beach 
tabata un nesting habitat importante pa turtuganan. 
Eynan den e añanan nobenta y cuminsamento di 2000 Tur- 
tugaruba a guia hopi Driekiel hatchlings (turtuga baby) pa 
drenta lama. Ta posibel cu e condicionnan di e momento 
aki, cu un beach trankil cu menos hende of luz anochi, e 
turtuganan lo regresa mas na Palm Beach atrobe e aña 
aki. 

Driekielnan cu ta pone webo na Aruba no ta biba den Cari- 
be, sino den e parti nort di e ocean Atlantico, banda di Nova 
Scotia, Canada! Eynan nan ta busca y haña nan cuminda 
preferi: jellyfish grandi. Pero nan a nace na Aruba si. 

Ora nan a madura (esaki ta tuma mas o menos 20 aña p’e 
Driekiel), un hembra ta bolbe bek na su playa natal pa 
pone webo (maart- juli). 

Akinan e ta pone un averahe di shete neishi durante su 
temporada, y despues lo bolbe bek n’e awanan friu di 
Atlantico pa dos of tres aña prome cu e lo rebolbe pa un 
otro temporada di anidacion na Aruba. 

Driekiel y tur especie di turtuga marino ta den peliger di 
extincion mundialmente y nan tin mester di nos protection. 
Manera ta custumber, neishinan di 2020 tambe ta wordo 
marca cu e baricadanan cora-blanco di DOW. Despues di 
60 pa 70 dia e chikitonan lo bay sali. 

N’e momento aki nos beachnan ta keto, pero con e situacion 
lo ta aki dos luna? Lo tin hopi hende riba e beach atrobe? 
Y mas luz anochi? 


Luz artificial por stroba e turtuga di traha neishi, causan- 
do cu e turtuga lo drenta lama bek sin pone webo si e no ta 
sinti su mes safe. Probablemente lo purba siguiente ano- 
chi un biaha mas, pero si pa varios biaha e no ta logra, e 
por laga su webonan cay den awa. Unda full e neishi lo bay 
perdi. 

CON PA YUDA PROTEHA E TURTUGANAN? 

Awor cu e reglanan ta conta di Shelter in Place den dia y 
Toque de Queda anochi, no tin hopi chens cu e gran publico 
lo topa cu un turtuga riba beach. 

Pero, den caso di haci ehercicio riba un beach, y haya ras- 
tronan of un neishi di turtuga, por fabor yama Turtle Hot- 
line 24/7 mesora (+297 5929393). 

Pa tur hende cu pa casualidad por topa un turtuga riba 
beach, Polis of Security, ora di traha warda p.e., por fabor 
mantene n’e siguiente puntonan pa yuda proteha e turtu- 
ga. Ora ta observa un turtuga subiendo tera of riba beach 
poniendo webo: Na prome lugar tuma contacto cu Turtuga- 
ruba (Turtle Hotline + 297 5929393) 

No acerca e turtuga, mantene distancia (por lo menos 15 
meter). No usa ningun sorto di luz, manera flashlight, cam- 
era cu flash of e pantaya di telefon. Paga tur e luznan den 
becindario. “Sea turtles dig the dark”. Nunca dirigi e luz 
riba e turtuga. Limita movecion y sonido pa no distrae e 
turtuga. No purba yuda e turtuga bay bek lama, pero per- 
cura p’e caminda pa lama ta habri y cu no tin hende entre 
e turtuga y lama. Si su wowo no wordo molestia pa luz ar- 
tificial e turtuga lo regresa lama sin problema. 

Full e proceso por tuma dos ora. Pa mas informacion por 
tuma contacto cu Turtugaruba: 

TURTLE-HOTLINE: + 297 5929393 
E-mail: turtugaruba@hotmail.com Facebook 
Di antemano nos kier gradici tur hende pa nan contibucion 
n’e conservacion di nos turtuganan marino. 

Universidad di Aruba ta ofrece 
posibilidad di inscripcion digital 
pa Aña Academico 2020-2021 



Universidad di Aruba (UA) ta spera cu tur studiante y nan 
famia ta bon di salud. Poco poco nos ta custumbra mihor 
n’e situacion actual. UA ta sigui diariamente e desaroyo di 
Covid-19 y ta haci e ahustacionnan necesario. 

Para keto no ta un opcion. 

Ta di aplaudi con nos Universidad den tempo record a bay 
di duna les den un local, pa college completamente online. 
Mientrastanto UA a cuminsa prepara tambe pa registra- 
cion p’e Aña Academico nobo, 2020-2021. 

Apesar cu e registracion oñcial ta cuminsa mas den luna di 
mei, UA kier tin un idea di e cantidad di interesado p’ e Aña 
Academico nobo. 

Pa calcula esaki UA a crea un formulario digital. Nos ta 
consciente, cu mirando e situacion actual di Covid-19, lo tin 
mas interes pa studia na Aruba mes. 



Nos ta pidi tanto e studiantenan interesa, cu ya tin un di- 
ploma caba, como esnan cu ta den proceso di graduacion, pa 
yena e formulario aki. 

E formulario lo ta riba website y e paginanan social; Face- 
book, Instagram y nos website ua.aw di Universidad di 
Aruba. UA lo acerca tambe scol secundario pa duna e stu- 
diantenan corespondiente e informacion aki. 

E meta principal di UA ta, pa ta mas mihor prepara posibel 
pa ricibi nos studiantenan nobo. 

Informacion tocante test adicional manera TOEFL y 
SAT test 

Ademas, tin algun estudio na Universidad di Aruba cu 
tin cierto exigencia adicional, manera TOEFL y SAT test. 
Mundialmente tur e testnan aki a wordo cancela. 

Pa evita consecuencia negativo pa nos studiantenan, nos ta 
desea di tin e informacion aki na tempo pa por traha na so- 
lucion. UA ta considera e situacion actual un reto y ta mira 
como su tarea pa yuda su studiantenan 
Nos ta invita tur persona cu ta desea di inscribi como studi- 
ante na UA p’e proximo aña di estudio, 2020-2021, pa yena 
e formulario digital aki. 

UA ta haci un peticion na tur esnan cu por ta na altura di 
studiante of persona cu ta interesa pa haci un estudio na 
Universidad di Aruba e aña benidero, pa por fabor com- 
parti e informacion aki cu nan. 

Danki di anemano pa boso comprension y nos lo tey pa guia 
bo den e proceso. #kedakas #labaman 

Pa mas informacion sigi nos ariba nos red social manera 
Facebook, Instagram y nos website ua.aw 

Sra Cu A Fayece Di Coronavirus Tabatin 
15 Dia Interna Den Hospital 



Gobierno di Aruba conhuntamente cu Departamento di Salud Publico 
anuncia cu awe lamentablemente, Aruba a conoce su prome morto di 
Coronavirus. Aki ta trata di un sra di 79 aña kende tawata interna pa 
15 dia caba den hospital y cu a test Positivo COVID-19. Lamentable- 
mente e persona no a recupera. Segun Minister Danqui Oduber ,e per- 
sona tabatin otro complicacion aunke no ta conoci ainda kico exacto e 
complicacionan aki tabata, mester menciona cu persona no tabata den 
cuido intensivo. 

Gobierno y Departamento di Salud Publico 

ta pidi tur persona cu tin siguiente sintoma di tosamento, dolor di gar- 
ganta, problema pa hala rosea of perdida di smaak of holo. Yama e num- 
ber di telefon: 280.0101 pa asina hasi e test. Mas trempan diagnostica 
un persona contamina cu Coronavirus mas lihe por stop e virus di sigui 
plama. 


1 Caso Positivo Mas Di 
Coronavirus A Bm Acerca 


Gobierno di Aruba ta anuncia via nan facebook cu tin 1 caso 
positivo awe. Lamentablemente Aruba ta conose su prome 
morto, sinembargo e lista di recuperacion a subi awe na 39 
persona recupera. 



Te cu awo a test 1198 persona, di cual 1105 ta negativo, 93 
positivo, y 39 a recupera, tin 91 den cuarentena, cual tin 53 
caso activo y 1 morto. 


Aruba A Conose 
Su Prome Morto 
Di Coronavirus 



RfAIUNG 


CORONATIirUSTl^EASE 




LAMENTABLEMENTE diaranson den 
oranan di marduga un patient di Covid-19 
interna den Hospital a fayese. E patient 
tabata tin 79 aña. Segun DVG Contacto a 
wordo tuma cu famia. Mas informacion no 
por duna e momento aki. 

Mas informacion lo por wordo duna den e 
conferencia di prensa di Gobierno di 2or di 
merdia. 

Diaranson mainta ta extende palabra di con- 
dolencia y forsa na famianan di e fayecido. 

Polis a detene duo cu a comete ladronicia dl tapa di wiel 




DIARANZON merdia pa mas o menos 12:40 
patruya di Playa a topa cu un pareha kendenan 
lo a caba di horta. 

Segun informacion, e pareha aki lo a horta tapa 
di auto di un persona trahando den Adriaan 
Laclé Boulevard. 

Polis cu a bay e negoshi a haya descripcion di e 
personanan of persona cu a horta. 

Riba caminda di G.F.Betico Croes, patruya a 
mira e homber canando direccion pariba, y aki 
dor di e potretnan cu a mustra nan a pare. A 
resulta cu tabata esun cu a horta e tapanan di 
wiel. 

Polis a haya e tapanan den poder di e homber 
aki y mesora a detene e homber y poco mas pa- 
riba a detene e muher, kende ta pareha di e 
homber. A pidi Transportwagen p’asina hiba 
ambos Warda di Polis. 

Dama a bolter cu Hyundai Accent cerca di cura di Aeropuerto 










DIARANZON merdia pa mas o menos 12:15 infor- 
macion a drenta cu un auto lo a bolter cerca di cura 
di Aeropuerto. Esaki ta bocht parti paden, cu ta uno 
conoci pa varios accidente. 

Na yegada di Polis, nan a topa cu un Hyundai Accent 
color blanco riba su banda pega den un mondi chikito. 
Unda cu e auto a drenta ta pertenece na un cas cu ta 
poco mas paden. 

Na stuur tabata un dama. Bayendo direccion nort, e 
auto a haci straño parti patras, segun un famia a con- 
ta, y esaki a pone cu el a perde control. 

Ambulance tabata prome n’e sitio y mesora a atende cu 
e dama. E1 a wordo controla eynan mes y despues por 
a mire baha bek di e ambulance. Takelwagen mester a 
presenta pa lanta e auto. 

































































16 


AWEMainta 


Diahuebs, 16 April 2020 


Durante Toque de Queda 

Chauffeur a trata di core pa PoMs, 
pero hopi liher a cambia di idea 




DIAMARS durante Toque de Queda, algo despues di 
lO’or y mey di anochi, un patruya di Polis ta nota un 
Toyota Yaris coriendo riba Watty Vos Boulevard. 
Mesora Polis a dune un señal p’e para e auto, pero e 
chauffeur na prome instante a ignora esaki. Mesora e 
agentenan den e patruya a pidi pa refuerso y a cum- 
insa un persecusion. 

E persecusion a caba hopi liher, pasobra manera e auto 
a subi e paperclip rotonde y a tuma e caminda pa bay 
direccion di Paradera, algun meter pariba di e rotonde, 
e chauffeur lo a pense bon y a para e auto band’i ca- 
minda. 

Varios unidad di Polis a yega n’e sitio y mesora a detene 
e chauffeur masculino di e Toyota Yaris. E detencion 
ta pa dos motibo, pasobra e tabata riba caya durante 
Toque de Queda y tambe cu e no a respeta e señal cu 
Polis a dun’e p’e para. 

E chauffeur aki tambe a wordo transporta pa Warda di 
Polis, unda su procesverbaal a ser traha. 

Polis a detene homber den Mispelstraat, 
kende no a respeta Toque de Queda 




DURANTE Toque de Queda Polisnan ta patruya 
den tur bario pa detene personanan cu no ta respeta 
Toque de Queda. 

Esaki a sosode tambe den Tarabana, diamars anochi 
un homber a dicidi di sali riba caya, keriendo cu Polis 
no lo pasa den Mispelstraat, awel el a faya y a keda 
deteni. 

Net e momento ey Polis a pasa patruya den e caya aki 
y a topa cu e meneer aki riba caya, mesora nan a bay 
atende cune y a detene. 

E1 a keda transporta pa Warda di Polis, caminda e 
mester presenta dilanti Sub Fiscal y tambe muy prob- 
ablemente e lo keda cera den un cel te den oranan di 
mainta. 

No ta solamente bo ta keda deteni y cera algun ora 
den un cel, pero es mas bo ta haya un boet di mil florin 
pa paga, den e tempo aki di crisis, e cantidad di cent 
ey ta hopi duro pa djis saca paga un boet. E anochi aki 
pa mainta, Polis a detene un total di 13 persona. 

Benny Sevinger 


Amigoe Express 


TUMANDO masha na serio e caso di COVID-19 
(Coronavirus) na Aruba y sigui cu recomenda- 
cionnan di Gobierno, gerencia di AWEMainta 
ta ofrece tur esnan cu kier sigui noticia, pa reg- 
istra pa recibi tur dia, sin mester di sali for di 
nan cas AWEMainta, GRATIS. Y asina ta keda 
altanto di loke ta pasa na Aruba y rond mundo. 

Ta pesey AWEMainta como e prome corant dig- 
ital tin e circulacion mas grandi. Bisando esaki, 
nifica cu tur esnan cu ta desea di pone nan ad- 
vertencia den AWEMainta, nan ta mas cu bon 
bini. Nos tin tarifanan masha economico, pa 
yudabo cu bo benta. 


Banda di e corant digital, tur hende por sigui e 
noticianan di AWEMainta riba nan website y 
tambe via nan facebook. 

Djies type www.awemainta.com 

Tur hende cu ta desea pa manda nan noticia 
y/of nan advertencia, por haci esaki mandando 
esaki na noticia@awemainta.com . 

Y asina lo yudabo keda den contacto cu tur per- 
sona cu abo ta desea. 

Laga AWEMainta t’e vehiculo di bo contac- 
tonan. 

Danki p’e confianza 
Gerencia di AWEMainta 

Esaki t'e di tres dama cu a keda deteni diamars 
anochi pa no ta respeta Toque de Queda 



Ai^ra 

^ 

^UHenaJt 

"Señor ta mi Wardador, mi'n tin falta di nada. Den 
cunucu di yerba berde E ta pone mi sosega. E ta hiba mi 
na awa trankil, pa mi bolbe haya forza" 

- Salmo 23 

Cu inmenso tristeza na nos curazon, pero conforme cu 
boluntad di Dios, nos ta anuncia fayecimento inespera di 
nos ser keri: 


Sonia Marlin Kelly (Sonia) 

9 October 1962 -112 April 2020 


Yiu mayor di: 

tAlejio (Ramon) y tLucia S. Kelly-Semeleer 

Señora stima di: 

Narciso (Sisto/Sixto) Ras 

Ruman stima di: 

Mariela y Nimrod Centeno 

Lydia y Marcos (Chito/Chepito) Kelly 

Auntie/Tanchi stima di: 

Emjaelka Kelly (Czech Rep.) 

Rodlimar Centeno & Zulayka Ras (NL) 

Jesmae Kelly (NL) 

Imromar Centeno 
Marcson Kelly(NL) 

Nimriely Centeno 

Sobrina di: 

Teresita (Chita) Kelly (Corsou) 

Rosa Kleinmoedig-Kelly (Corsou) 

Catharina Maduro-Kelly 
Cicilia Kelly-Kelly 
Vicente Roza 
Tarcisio Semeleer 
Mateo Semeleer (Corsou) 

Prima di rumannan: 

Kleinmoedig, Maduro, Kelly, Roza, Semeleer, Christiaans, 
Figaroa 

Cuña di: 

Nemencio (Mencho) Ras, Cecilia (Lila) Ras 
Iha di: 

Juan Figaroa 
Comer/amiga di: 

Jacky y Paulo Boekhoudt, Lourdes Martis, Sharine 
Loopstok 

Bon bisiña di famia: 

Solognier, Kock, Boekhoudt,Thiel 

Tur cu nan respectivo famia. 

Nos disculpa si den nos tristeza nos por a lubida algun 
persona. 

Famia ta informa cu pa motibo di e situacion actual di 
Covid-19 (coronavirus), entiero lo tuma lugar den circulo 
priva di seno familiar. 


DIAMARS algo despues di lO’or 
di anochi, na momento cu tur uni- 
dad di Polis ta riba caya ta patruy- 
ando, un patruya di Oranjestad a 
bin topa den Victor de Grootstraat 
un dama riba caminda. 

Mesora nan a bay atende cu ne y 
a deten’e pa motibo cu e no tabata 
respetando Toque de Queda. 


E dama a wordo transporta cu e 
transportwagen di CEA pa Warda 
di Polis. 

Esaki t’e di tres dama cu a keda de- 
teni diamars anochi. Tur tres tabata 
pa motibo di no ta respeta e regla di 
Toque de Queda, cu ta simpelmente 
keda paden di bo cas, entre 9’or di 
anochi pa 6’or di mainta. 

AiffSra 


.ç^ 


"PctHefuil ^<Mte & ^ncttuxtofuf 


"Señor ta mi wardador, mi'n tin falta di nada 
Den cunucu di yerba berde e ta pone mi sosega. 
E ta hiba mi na awa trankil, 

Pa mi bolbe haña forsa". 

Salmo: 23 


Cu tristeza na nos curason nos ta anuncia fayecimento di: 





Sra. Epifania M. Everon-Webb 

*10-01-1955- +13-04-2020 

Acto di entiero lo wordo anuncia despues. 


Spo' 


A®ra 


.ç^ 


^UHenal 


"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 


Cu dolor na nos curason, 
nos ta anuncia fayecimento di nos ser stima: 



Louisa Maduro 

Mihor conoci como"Ali" 

*25-08-1940-t12-04-2020 

Na nomber di su: 

Yiunan: tQuintino Maduro 

Mario Maduro y Patricia Maduro-Paredes 
Nieto(a)nan: Allan Maduro 

Paula Maduro 

Compañero: Earl Simons 

Rumannan: Evarista Maduro 

Karmelo Maduro 
Tony Maduro 

Demas famia: Maduro, Kelly, Werleman, Koolman 

Disculpa nos si den nos tristesa nos por a lubida algun 
famia of conocir. 

Pa motibonan prevaleciendo, nos ta anuncia cu e acto di 
cremacion lo tuma lugar den seno familiar. 

Condolencia lo por wordo manda na number di cellular: 
560-8184. 



& énetMUofut 


"Cerca Dios so mi alma tana pas, ta di Dj'E mi salbacion 
ta bin."Salmo 62:1 

Cu dolor na nos curason peroconforme cu boluntad di Dios, 
Nos ta anuncia fayecimento di: 



Margaritha Paesch 

Mihorconocicomo"Maita" 
^lOJuni 1932-t7April2020 


Na Nomber di su 

Compañero : Maximo"Nonoi" Kelly 

Yiunan: tTuyoyfamia 

Rita y Famia 
t Cado 
Maria y famia 
Chito yEvelina y famia 
Meeuw y Magalyy famia 
Vivian y Job y Famia 
Rob y Vivian y famia 
Marioy Magalie y famia 
Luly yTico y Famia 
Suzy y famia 
Michael 
Maxy famia 


Manera yui: Rafaela y famia 


Nieto y Nietananna Aruba y Hulanda, Bisanieto y 
Bisanietananna Aruba y Hulanda, 


Tataranieta 


Surumannan: t Nina Paesch Yfamia 

ShominaSemeleer y famia 
t Helena Breteyfamia 
BuchiPaesch y famia 
ChicamPaesch 
Maria Peasch y famia 

Su amiga nan Ana Kelly y Maria Geerman 
Sobrino y Sobrina nan, primo y primanan,bisiñanan, 
amigonan, conocirnan y demasfamia nan. 




AitfSra 


.ç^ 


"PuHenal ^ónte & ^neHtatontf , 


"Senor ta mi wardador, mi'n tin falta di nada." 
Salmo23:1 


Cu Honda pena pero conforme cu Dios su Boluntad nos 
ta anuncia fayecimento di nos estimado, casa, tata, 
abuelo, omo: 



Sr. Frank Booi 

*13 December 1938 -113 April 2020 

Na nomber di su: 

Casa: 

Olivia Booi-De Cuba 
Yiunan: 

Marie Louise y John 
Frank Jr (Boeli) y Isabel 
Nashama y Josito (Bincho) 

Nietonan: 

Alessandra YJonatas 

Joshua 

FrankOliver 

Sara 

Subrinonan stima manera yiu: 

Lydia Booi y Juinan 
Tycho y Marja Groen yuinan 
Allard Groen y Jan 
Pepo Dante Booi 

Su tantanan: Jane Herrera y famia 
Corrie Neuman y famia 
Su ajudante: Hilda 

Demas famia: Booi, De Cuba, Neuman, Hart, De Palm, Gil 
Martins, Dantas, Muyale, Ramires, Castellano & Ellis 
Tur su bon amigonan, bisinanan y empleadonan di Le 
Petit Café 

Nos kier pidi nos disculpa si den nos tristesa y dolor nos 
por a lubida algun famia y conocir 
En conecion cu e situation actual cu nos ta pasando 
aden, despedida lo tuma lugar den seno familiar,por 
manda condolencia via email. 

Masha danki pa bo (so) comprencion. 

Mainta 


E unico corant GRATIS 


Abona awo 

Manda un e-mail na: 
Noticiaiiawemainta.com 
y sKirbi e palabranan: “Amf Kier Abona” 



LiKe nos riba facebooK 

Keda “up to date” ij liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 
















